Godsdiens – houvanblou
Ek was weer bietjie by my kerk en is uit my sokkies uit geseen.
Desember 6, 2016 Januarie 24, 2017 Nena Dreyer14 Kommentaar
My dogter het die pas afgelope naweek 21 jaar oud geword en om dit te vier is ek, sy en my ma vir 4 dae Kruger Wildtuin toe. Net so 20 km by die hek in kom groet haar eerste verjaarsdaggeskenkie ons en pose vir 'n paar fotos.
Ons was ook baie gelukkig om 'n spesiale vertoning mee te maak – kom ons noem dit maar 50 shades of caramel…
En op dag twee eers die geblomde kat teen die pad – maar sy wou nie te lank pose vir fotos nie …
en toe ons tweede gekolde kat in twee dae! Wat 'n treat! En hy het elkeen van die spiere op sy gespierde lyf vir ons demonstreer! Kyk hoe mooi – ek weet darem nie of daar 'n mooier dier op hierdie aarde rondloop nie – elke cheetah wat ek kry vat my asem weg…
Ons het ook op dag drie 19 leeus altesaam gesien – toegegee, 14 van hulle het "dood" gespeel. Ek kon nie al 14 in een foto kry nie – net 12 op 'n slag. The lion sleeps defnitief in die dag hoor!
Dit is nie net die oeee en ahhhh diere wat die dag maak nie. Die kleiner diere, veldblomme en voels is ook baie spesiaal en was 'n fees vir die oog. Ek sal sukkel om fotos uit te sonder – daar is nog meer op ons FB fotoblad. Ons het elke dag zebras, olifante, koedoes, klipspringers, kameelperde, waterbokke ens gekry. Net te veel om almal te wys.
En toe – die groot finale – net toe ons hartjies begin swaar voel omdat ons weet ons is naby die hek en gaan binnekort die park verlaat – letterlik 'n plaat wildehonde – so baie en party van hulle slaap so styf teenmekaar dat ek nie eers almal kon tel nie. Defnitief meer as 20.
Ek is dankbaar vir spesiale mylpale en spesiale geleenthede en die asemrowende verskeidenheid wat die natuur so terloops vir ons kan voorsit. Dit is net 'n onuitspreekbare genade vir my en my mense.